ทบ. ส่งแพทย์ทหาร หนุน 11 State Quarantine รองรับเฟส 4 และเปิด ปท.
กองทัพบก จัดเต็มหลังผ่อนคลายเฟส 4 ส่งทหารสนับสนุนดูแล 11 พื้นที่ควบคุมแห่งรัฐ State Quarantine พร้อมเตรียมบุคลากรทางการแพทย์รองรับป้องกันโรคตามแนวทางรัฐในระยะยาว โดยมอบหมายให้กรมแพทย์ทหารบก เตรียมบุคลากรจากโรงพยาบาลในสังกัดกองทัพบก กองพันทหารเสนารักษ์ และชุดรักษาความปลอดภัย รองรับการเปิดประเทศเมื่อวันที่ 13 มิ.ย.63 พ.อ.หญิง ศิริจันทร์ งาทอง รองโฆษก ทบ. เผยว่า กองทัพบกยังคงสนับสนุนรัฐบาลและช่วยเหลือประชาชนจากสถานการณ์ไวรัส โควิด-19 อย่างต่อเนื่อง โดยขณะนี้จัดกำลังเจ้าหน้าที่ปฏิบัติภารกิจการช่วยคัดกรองการผ่านเข้าประเทศตามท่าอากาศยานและด่านชายแดน รวมทั้งการดูแลพื้นที่ควบคุมโรคแห่งรัฐ (State Quarantine) ซึ่งกองทัพบกได้มอบหมายให้โรงพยาบาลในสังกัดกองทัพบกและกองพันทหารเสนารักษ์รับผิดชอบ ภายใต้การบริหารจัดการของกรมแพทย์ทหารบก และศูนย์บริหารสถานการณ์ COVID-19 กองทัพบก โดยมีการจัดชุดคัดกรอง ชุดปฐมพยาบาล และชุดรักษาความปลอดภัยจากหน่วยทหาร เข้าปฏิบัติงาน เพื่อดูแลผู้ที่เข้ารับการกักตัว ซึ่งส่วนใหญ่เป็นผู้เดินทางกลับจากต่างประเทศ เริ่มดำเนินการตั้งแต่วันที่ 4 เม.ย.-ปัจจุบันยังคงรับผิดชอบ State Quarantine จำนวน 11 แห่งเป็นพื้นที่ใน กรุงเทพมหานคร 2 แห่ง ได้แก่ โรงแรมเดอะภัทรา พระราม 9 และโรงแรมแอมบาสเดอร์ สุขุมวิท (โรงพยาบาลพระมงกุฎเกล้า) ส่วนในพื้นที่ จ.ชลบุรี 9 แห่ง ได้แก่ โรงแรมแอมบาสเดอร์ซิตี้ จอมเทียน (โรงพยาบาลค่ายนวมินทราชินี) โรงแรมเบฟเวอร์ลี่ พัทยา (โรงพยาบาลมะเร็งชลบุรี) โรงแรมเลอบาหลี (โรงพยาบาลค่ายจักรพงษ์) โรงแรมจอมเทียน ฮอลิเดย์พัทยา (โรงพยาบาลค่ายจักรพงษ์/กองพันเสนารักษ์ที่ 2) โรงแรมไบรท์ตัน แกรนด์ (โรงพยาบาลค่ายสุรนารี/กองพันเสนารักษ์ที่ 22) โรงแรมจอมเทียน ปาล์มบีช (โรงพยาบาลอนันทมหิดล) โรงแรมแกรนด์เบลล่า (กองพันเสนารักษ์ที่ 1) โรงแรมเมอคิว พัทยา (โรงพยาบาลสมเด็จฯ ณ ศรีราชา) และพื้นที่ล่าสุด แห่งที่ 11 คือ โรงแรมชลจันทร์พัทยาบีช ซึ่งจะเริ่มเปิดรับผู้กักตัวในวันนี้ (13 มิ.ย.63) เป็นครั้งแรกโดยตั้งแต่เดือนเมษายน 63 จนถึงปัจจุบัน มีผู้เข้ารับกักตัวในพื้นที่ควบคุมแห่งรัฐที่กองทัพบกรับผิดชอบ ยอดสะสม 9044 คน และ ณ วันที่ 12 มิ.ย.63 ยังคงพักอยู่ 3434 คนสำหรับการบริการส่วนใหญ่ยังคงเป็นการเฝ้าระวังโรค การรักษาพยาบาลเบื้องต้นและการส่งต่อ รวมทั้งการดูแลความปลอดภัยโดยรอบของสถานที่อย่างไรก็ตาม รัฐบาลได้มีมาตรการผ่อนคลายในระยะที่ 4 รวมถึงการเตรียมการป้องกันโรคในระยะยาว สำหรับกองทัพบกได้มอบหมายให้กรมแพทย์ทหารบกเตรียมบุคลากรจากโรงพยาบาลในสังกัดกองทัพบก กองพันทหารเสนารักษ์ และชุดรักษาความปลอดภัย พร้อมสนับสนุน State Quarantine รองรับการเปิดประเทศและสอดคล้องกับมาตรการป้องกันโรคของรัฐ.
กองทัพบก จัดเต็มหลังผ่อนคลายเฟส 4 ส่งทหารสนับสนุนดูแล 11 พื้นที่ควบคุมแห่งรัฐ State Quarantine พร้อมเตรียมบุคลากรทางการแพทย์รองรับป้องกันโรคตามแนวทางรัฐในระยะยาวโดยมอบหมายให้กรมแพทย์ทหารบก
โควิด-19,ไวรัสโคโรนา,พื้นที่ควบคุมแห่งรัฐ,State Quarantine,ผ่อนคายเฟส4,กองทัพบก,ข่าวทั่วไป